KLASA:112-01/19-03/01

URBROJ: 2178/01-15-19-03-01

U Slavonskom Brodu, 04. listopada 2019. godine

Na temelju članka 126. i članka 127. stavka 4. Zakona o odgoju i obrazovanju u osnovnoj i srednjoj školi („Narodne novine“ broj 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14., 07/17, 68/18.), članka 41. Zakona o ustanovama ( „Narodne novine“ 76/93, 29/97, 47/99 i 35/08) i članka 62. Statuta Srednje medicinske škole, Slavonski Brod, Školski odbor Srednje medicinske škole Slavonski Brod, raspisuje

**NATJEČAJ**

za imenovanje ravnatelja/ice

Ravnatelj/ica školske ustanove mora ispunjavati sljedeće nužne uvjete:

- završen studij odgovarajuće vrste za rad na radnom mjestu nastavnika ili stručnog suradnika u Školi, a koji može biti: sveučilišni diplomski studij ili integrirani preddiplomski i diplomski sveučilišni studij ili

specijalistički diplomski stručni studij

-položen stručni ispit za nastavnika ili stručnog suradnika izuzev u slučaju iz članka 157. stavak 1. i 2 Zakona o odgoju i obrazovanju u osnovnoj i srednjoj školi

- uvjete propisane člankom 106. Zakona o odgoju i obrazovanju u osnovnoj i srednjoj školi

- najmanje osam (8) godina radnog iskustva u školskim ili drugim ustanovama u sustavu obrazovanja ili tijelima državne uprave nadležnim za obrazovanje od čega najmanje pet (5) godina na odgojno – obrazovnim poslovima u školskim ustanovama

Uz pisanu prijavu na natječaj kandidati za ravnatelja/icu obvezni su priložiti u izvorniku ili ovjerenoj preslici sljedeću dokumentaciju:

* životopis,
* dokaz o državljanstvu,
* diplomu odnosno dokaz o stečenoj stručnoj spremi,
* dokaz o položenim pedagoškim kompetencijama ako je prema zakonskoj obvezi kandidat bio obvezan steći pedagoške kompetencije,
* dokaz o položenom stručnom ispitu ako je prema zakonskoj obvezi kandidat bio obvezan položiti stručni ispit ili dokaz da je kandidat oslobođen od obveze polaganja stručnog ispita,
* dokaz o radnom iskustvu i vrsti poslova na odgojno-obrazovnim poslovima u školskim ili drugim ustanovama u sustavu obrazovanja ili u tijelima državne uprave nadležnim za obrazovanje,
* potvrdu o stažu Hrvatskog zavoda za mirovinsko osiguranje izdanu u vrijeme trajanja natječaja,
* dokaz da se protiv kandidata ne vodi kazneni postupak za kaznena djela iz članka 106. Zakona o odgoju i obrazovanju u osnovnoj i srednjoj školi izdan u vrijeme trajanja natječaja, te
* program rada za mandatno razdoblje.

Kandidati mogu priložiti dokaz o dodatnim kompetencijama: poznavanju stranog jezika, osnovnim digitalnim vještinama i iskustvu rada na projektima.

Dodatne kompetencije za ravnatelja dokazuju se sljedećom dokumentacijom:

1. poznavanje stranog jezika:

- preslikom indeksa o završenom kolegiju stranog jezika, diplomom odnosno drugom ispravom o završenom studiju stranog jezika, uvjerenjem odnosno potvrdom ili drugom ispravom škole stranih jezika odnosno druge ovlaštene ustanove ili pravne osobe za edukaciju stranog jezika o završenom stranom jeziku te razini odnosno stupnju.

2. osnovne digitalne vještine:

- potvrdom odnosno uvjerenjem ili drugom ispravom institucije, ustanove ili ovlaštene pravne osobe za

edukaciju u području informacijskih znanosti o završenoj edukaciji stjecanja digitalnih vještina, odnosno diplomom ili drugom ispravom o završenom studiju iz područja informacijskih znanosti.

3. iskustvo rada na projektima

- potvrdom, uvjerenjem ili drugom ispravom o obavljanju poslova na projektu.

Dokazi o dodatnim kompetencijama dostavljanju se u originalu ili ovjerenoj preslici.

Ravnatelj/ica se imenuje na vrijeme od pet (5) godina.

Kandidati za ravnatelja/icu koji se pozivaju na pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji (NN 121/17.), članku 48. Zakona o zaštiti vojnih i civilnih invalida rata ( NN 33/92, 77/92, 27/93, 58/93, 2/94, 76/94, 108/95, 108/96, 82/01, 103/03 i 148/13), članku 9. Zakona o profesionalnoj rehabilitaciji i zapošljavanju osoba s invaliditetom (NN 157/13, 152/14 i 39/18) dužne su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a imaju prednost u odnosu na druge kandidate samo pod jednakim uvjetima.

Kandidati za ravnatelja/icu koji se pozivaju na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji uz prijavu na natječaj dužne su priložiti, osim dokaza o ispunjavanju traženih uvjeta i sve potrebne dokaze dostupne na poveznici

Ministarstva hrvatski branitelja**:**

<https://branitelji.gov.hr/zaposljavanje-843/843>

a dodatne informacije o dokazima koji su potrebni za ostvarivanje prava prednosti pri zapošljavanju, potražiti na sljedećoj poveznici:

<https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf>

Prijavom na natječaj kandidati daju privolu za obradu osobnih podataka u skladu s propisima kojima je propisana zaštita osobnih podataka za svrhu provedbe natječajnog postupka i rezultata natječaja.

Rok za podnošenje prijava kandidata je 8 dana od dana objave natječaja u „Narodnim novinama“ i na mrežnim stranicama Srednje medicinske škole Slavonski Brod ( <http://www.ss-medicinska-sb.skole.hr/>).

Na natječaj se mogu javiti osobe oba spola.

Nepotpune i nepravovremene prijave neće se razmatrati.

Prijave na natječaj s potrebnom dokumentacijom dostavljaju se osobno u tajništvu škole ili poštom na adresu:

Srednja medicinska škola Slavonski Brod,

Vatroslava Jagića 3A,

35 000 Slavonki Brod.

u zatvorenoj omotnici s naznakom „Natječaj za ravnatelja/icu škole-ne otvarati“

O rezultatima natječaja kandidati će biti obavješteni pisanim putem u roku od 45 dana od dana isteka roka za podnošenje prijava.

Školski odbor Srednje medicinske škole Slavonski Brod

Predsjednik Školskog odbora

Srednje medicinske škole Slavonski Brod

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Darko Majski, bacc. physioth.